**Udaya Public School, Ayodhya**

**Half Early Examination 2022-23**

**Class XI Subject: Hindi Core (302)**

**Time: 3 Hours MM 80**

**इस प्रश्न-पत्र में दो खंड है-खंड 'अ' और 'ब' 2. खंड 'अ' में वस्तुपरक प्रश्न पूछे गए हैं , खंड 'ब' में वर्णनात्मक प्रश्न पूछे जाएंगे। प्रश्नों में उचित आंतरिक विकल्प दिए गए हैं।**

**खंड 'अ' वस्तुपरक प्रश्न**

**Q1. निम्नलिखित गद्यांश को ध्यानपूर्वक पढ़कर पूछे गए प्रश्नों के उत्तर दीजिए। (1x10=10)**

**भारतीय मनीषा ने कला, धर्म, दर्शन और साहित्य के क्षेत्र में नाना भाव से महत्वपूर्ण फल पाए है और भविष्य में भी महत्त्वपूर्ण फल पाने की योग्यता का परिचय वह दे चुकी है, परंतु नाना कारणों से समूची जनता एक ही धरातल पर नहीं है और सबकी चिंतन-दृष्टि भी एक नहीं है। जल्दी ही कोई फल पा लेने की आशा में अटकलपच्चू सिद्धांत कायम कर लेना और उसके आधार पर कार्यक्रम बनाना अभीष्ट सिद्धि में सब समय सहायक नहीं होगा। विकास की नाना सीढ़ियों पर खड़ी जनता के लिए नाना प्रकार के कार्यक्रम आवश्यक होंगे| उद्देश्य की एकता ही विविध कार्यक्रमों में एकता ला सकती है, परंतु इतना निश्चित है कि जब तक हमारे सामने उद्देश्य स्पष्ट नहीं हो जाता, तब तक कोई भी कार्य, कितनी ही व्यापक शुभेच्छा के साथ क्यों न आरंभ किया जाए, वह फलदायक नहीं होगा। बहुत से लोग हिंदू-मुस्लिम एकता को या हिंदू संगठन को ही लक्ष्य मानकर उपाय सोचने लगते हैं। वस्तुतः हिंदू-मुस्लिम एकता भी साधन है, साध्य नहीं| साध्य है मनुष्य को पशु समान स्वार्थी धरातल से ऊपर उठाकर 'मनुष्यता' के आसन पर बैठाना।**

**हिंदू और मुस्लिम यदि मिलकर संसार में लूट-खसोट मचाने के लिए साम्राज्य स्थापित करने निकल पड़े तो उस हिंदू-मुस्लिम मिलन से मनुष्यता काँप उठेगी। परंतु हिंदू-मुस्लिम मिलन का उद्देश्य है मनुष्य को दासता, जड़िमा मोह, कुसंस्कार और परमुखापेक्षिता से बचाना, मनुष्य को क्षुद्र स्वार्थ और अहमिका की दुनिया से ऊपर उठाकर सत्य, न्याय और औदार्य की दुनिया में ले जाना, मनुष्य द्वारा मनुष्य के शोषण को हटाकर परस्पर सहयोगिता के पवित्र बंधन में बाँधना मनुष्य का सामूहिक कल्याण ही हमारा लक्ष्य हो सकता है। वही मनुष्य का सर्वोत्तम प्राप्य है| आर्य, द्रविड़, शक, नाग, आभीर आदि जातियों के सैकड़ों वर्षों के संघर्ष के बाद हिंदू दृष्टिकोण बना है। नए सिरे से भारतीय दृष्टिकोण बनाने के लिए इतने लंबे अरसे की जरूरत नहीं है। आज हम इतिहास को अधिक यथार्थ ढंग से समझ सकते है और तदनुकूल अपने विकास की योजना बना सकते हैं| धैर्य हमें कभी नहीं छोड़ना चाहिए। इतिहास विधाता के इंगित को समझकर ही हम अपनी योजना बनाएँ, तो सफलता की आशा कर सकते हैं।**

**i. प्रस्तुत गद्यांश किस विषय-वस्तु पर आधारित है?**

**(क) इतिहास विधाता की इंगिता (ख) भारत का नव-निर्माण (ग) हिंदू-मुस्लिम एकता (घ) मानव हित**

**ii. भविष्य में महत्त्वपूर्ण फल पाने की योग्यता का परिचय किसने दिया?**

**(क) धर्म ने (ख) भारतीय मनीषा ने (ग) इतिहास ने (घ) साहित्य ने**

**iii. अटकलपच्चू सिद्धांत के आधार पर कार्यक्रम बनाने से क्या होगा?**

**(क) यह अभीष्ट फल की प्राप्ति में सदैव सहायक नहीं होगा (ख) इससे सफलता अवश्य मिलेगी (ग) इससे सफलता का कोई मार्ग नहीं मिलेगा|(घ) उपरोक्त सभी**

**iv. शुभेच्छा के साथ प्रारंभ किया गया कार्य भी तब तक अभीष्ट फल नहीं दे सकता, जब तक:**

**(क) हम उसे पूर्ण मनोयोगपूर्वक नहीं करते हों (ख) साधन हमारे सम्मुख पूर्णतः स्पष्ट न हो (ग) समुचित साधनों का प्रयोग न किया गया हो (घ) निश्चित लक्ष्य हमारे सम्मुख स्पष्ट न हो**

**v. ‘हिंदू-मुस्लिम एकता साधन है साध्य नहीं’, इसके माध्यम से लेखक क्या कहना चाहते हैं?**

**(क) मानव को मानव से वियुक्त करना (ख) संसार को शोषण से मुक्त करना (ग) मानवता की भावना को बढ़ाना (घ) मानव मे देवत्व की प्रतिष्ठा करना**

**vi. हिंदू-मुस्लिम एकता का क्या उद्देश्य है?**

**(क) मनुष्य को स्वार्थ से ऊपर उठाना (ख) मनुष्य को परस्पर सहभागिता के बंधन में बांधना**

**(ग) मनुष्य द्वारा मनुष्य का शोषण समाप्त करना (घ) उपरोक्त सभी**

**vii. गद्यांश में मनुष्य के लिए सर्वोत्तम प्राप्य किसे माना गया है?**

**(क) अहंकार से ऊपर उठना (ख) मनुष्य का सामूहिक कल्याण करना (ग) सभी धर्मों को समान समझना (घ) अपने लक्ष्य की प्राप्ति करना**

**viii. नवीन भारतीय दृष्टिकोण निर्मित करने में पहले की अपेक्षा कम समय किस कारण लगेगा?**

**(क) इतिहास को समझने की दृष्टि विकसित होने से (ख) भारतीय दृष्टिकोण परिवर्तन को स्वीकारने से**

**(ग) योजनाएँ बनाने के लिए पुरातन दृष्टिकोण होने से (घ) उपरोक्त सभी**

**ix. किस प्रकार के हिंदू-मुस्लिम मिलन से मानवता काँप उठेगी?**

**(क) दोनो मिलकर लूट-खसोट मचाने के लिए नया राज्य स्थापित करें (ख) भ्रष्टाचार में लिप्त हो जाएँ**

**(ग) हिंदू-मुस्लिम ऐक्य को चरम लक्ष्य मानें (घ) विश्वबंधुत्व की भावना का विकास करें**

**X. इतिहास विधाता के इशारे को समझकर ही योजना बनाने पर हम क्या कर सकते हैं?**

**(क) निराशा का अंधकार (ख) सफलता की आशा (ग) मानवता का विकास (घ) समानता का अधिकार**

**Q2. निम्नलिखित काव्यांश को पढ़कर पूछे गए प्रश्नों के उत्तर दीजिए। (1x5=5)**

**मेरे पाँव बहुत छोटे हैं।**

**जितना अधिक सहा उतना ही**

**नाम तुम्हारा टेर लिया,**

**मरुस्थलों के तपते पथ में**

**तू ही मेघ-झड़ी है माँ!**

**मेरी उँगली थामे मेरे**

**बिलकुल पास खड़ी रह माँ!**

**राहें जिनकी मंजिल होंगी**

**उसको तो चलना ही होगा,**

**जो वसंत का अधिकारी है।**

**उसको तो जलना ही होगा,**

**ऋतु चक्रों की हर वेला में**

**तू ही पुष्प-लड़ी है माँ!**

**मेरी उँगली थामे मेरे**

**बिलकुल पास खड़ी रह माँ!**

की

माँ!

जी लूँ

लया,

उसको तो जलना ही होगा। बिलकुल पास खड़ी रह माँ!

को किसकी याद आती है?

**जितना अधिक सहा उतना ही**

**धरती बहुत बड़ी है माँ!**

**मेरी उँगली थामे मेरे**

**बिलकुल पास खड़ी रह माँ!**

**तेरा नेह कवच-कुंडल है,**

**तेरा परस ढाल मेरी,**

**ऐसी थकन थका हूँ अबकी**

**थकने लगी चाल मेरी,**

**अंध कूप में उतर रहा हूँ**

**कैसी विकट घड़ी है माँ!**

**मेरी उंगली थामे मेरे**

**बिलकुल पास खड़ी रह माँ!**

**जब भी चाहा सुख से जी लू**

**दुःख ने आकर घेर लिया,**

**i. विषम परिस्थितियों में व्यक्ति को किसकी याद आती है?**

**(क) भाई की (ख) माँ की (ग) पिता की (घ) मित्र की**

**ii. 'मरुस्थलों के तपते पथ में तू ही मेघ-झड़ी है माँ’ का भाव है।**

**क) मरुस्थल की गर्मी में माँ ही पानी पिलाती है (ख) मरुस्थलों के निर्जल प्रदेश में परिवार के लोगों के सिवाय कोई नहीं मिलता (ग) परेशानियों में माँ का ही सहारा मिलता है। (घ) मरुस्थल की तपती रेत पर माँ छिड़काव कर उसे ठंडा कर देती है**

**iii. कवि ने माँ को किसकी उपमा दी है?**

**(क) विकट घड़ी (ख) पुष्प लड़ी (ग) मेघ-झड़ी (घ) (ख) और (ग) दोनों**

**iv. कवि ने माँ के स्नेह की तुलना किससे की है?**

**(क) सुदृढ़ किले से (ख) कवच कुंडल से (ग) घनी छाया से (घ) स्वादिष्ट पकवानों से**

**v. कवि के लिए क्या ढाल बना है?**

**(क) माँ की उंगली (ख) माँ का स्पर्श (ग) कवि का उत्साह ((घ) कवि के पिता**

**Q3. निम्नलिखित प्रश्नों के सही विकल्प चुनिए| (1x5=5)**

**i. किस संचार प्रक्रिया में संचारक और प्राप्तकर्ता एक ही व्यक्ति होता है?**

**(क) अंत: वैयक्तिक संचार (ख) अंतर वैयक्तिक संचार (ग) समूह संचार (घ) जनसंचार**

**ii. यांत्रिक माध्यम के द्वारा संवाद करना किस संचार के अंतर्गत आता है?**

**(क) समूह संचार (ख) जनसंचार ग) अमौखिक संचार (घ) मौखिक संचार**

**III. निम्न में जनसंचार का कार्य नहीं है।**

**(क) मनोरंजन करना (ख) निगरानी करना (ग) व्यवहार पर नियंत्रण करने का प्रयास करना (घ) एजेंडा तय करना**

**iv. जनसंचार का लोकप्रिय व ताकतवर माध्यम है:**

**(क) टेलीविजन (ख) समाचार-पत्र (ग) रेडियो (घ) सिनेमा**

**v. निम्न में से कौन सा अखबार या पत्रिका आजादी के बाद की है?**

**(क) केसरी (ख) हिंदुस्तान (ग) हंस (घ) दिनमान**

**Q4: निम्नलिखित काव्यांश को पढ़कर पूछे गए प्रश्नों के उत्तर दीजिए| (1x5=5)**

**हम तौ एक-एक करि जाaनां ।**

**दोइ कहै तिनहीं कौ दोजग ,जिन नाहिंन पहिचांनां,**

**एकै पवन एक ही पानी एकै जोति समानां**

**एकै ख़ाक गढ़े सब भांडे एकै कोहरा सांनां ।**

**जैसे बाड़ी काष्ट ही काटै अगिनि न काटै कोई।**

**सब घटि अंतरि तू ही व्यापक धरै सरुपै सोई।**

**माया देखि के जगत लुभानां काहे रे नर गरबानां।**

**निरभै भया कछु नहि ब्यापै कहै कबीर दिवानां।**

**i) कबीर जी ने क्या जान लिया है?**

**क) ईश्वर अनेक हैं (ख) ईश्वर एक है। (ग) गुरू ही ईश्वर है (घ) ईश्वर ही गुरु है**

**ii) कबीर जी के अनुसार, ईश्वर के मर्म को कौन नहीं जानता?**

**(क) जो गुरु को पर-ब्रह्म नहीं मानते (ख) जो, गुरू की माया नहीं जानते (ग) जो आत्मा-परमात्मा, जीव-ब्रह्म आदि अलग -अलग मानते हैं (घ) जो आत्मा परमात्मा को एक मानते हैं**

**(iii) कबीर जी के, अनुसार, ईश्वर ने मनुष्य का निर्माण कैसे किया है?**

**(क) एक जैसे तत्वों से (ख) भिन्न भिन्न तत्वों से (ग) अपने भिन्न भिन्न स्वरूप से (घ) उपरोक्त में से कोई नहीं**

**iv) कबीर जी के अनुसार, निर्भय व्यक्ति कौन हैं?**

**(क) जो सांसारिक आकर्षणों के भ्रम से मुक्त हैं (ख) जो मुक्त रूप से विषय-वासनाओं से लिप्त है।**

**ग) जो ईश्वर के भय से मुक्त हैं। (घ) जो गृहस्थ जीवन बिना भय के बिताते हैं।**

**(v) ‘जैसे बाढ़ी काष्ठ ही काटै अगिनी न काटै कोई' पंक्ति में अलंकार है:**

**(क) उपमा (ख) रूपक (ग) उदाहरण (घ) श्लेष**

**Q5) निम्नलिखित गद्यांश को पढ़कर पूछे गए प्रश्नो के उत्तर दीजिये। (1x5=5)**

**जब नमक का नया विभाग बना और ईश्वर प्रदत्त वस्तु के व्यवहार करने का निषेध हो गया, तो लोग चोरी छिपे इसका व्यापार करने लगे। अनेक प्रकार के छल-प्रपंचों का सूत्रपात हुआ, कोई घूस से काम निकालता था तो कोई चालाकी से, अधिकारियो के पौ - बारह थे। पटवारीगीरी का सर्वसम्मानित पद छोड़-छोड़कर लोग इस विभाग की बरकंदाजी करते थे।**

**इसके दरोगा पद के लिए, तो वकीलों का भी जी ललचाता था । यह वह समय था जब अंग्रेज़ी शिक्षा और ईसाई मत को लोग एक ही वस्तु समझते थे। फ़ारसी का प्राबल्य था। प्रेम की कथाएँ और श्रृंगार रस के काव्य पढ़कर फारसीदाँ लोग सर्वोच्च पदों पर नियुक्त हो जाया करते थे |**

**i). गद्यांश के अनुसार, ईश्वर प्रदत वस्तु, क्या है?**

**(क) धन - दौलत (ख) प्रेम की कथाएँ (ग) नमक (घ) मनुष्य की चतुराई**

**ii) जब नमक का नया विभाग बना, तो क्या हुआ?**

**(क) नमक का निर्माण करना बंद हो गया (ख) लोग चोरी-छिपे नमक का व्यापार करने लगे (ग) (क) और (ख) दोनों, (घ) उपरोक्त मे से कोई नहीं?**

**iii) अनेक के छल-प्रपंचों का सूत्रपात कब हुआ?**

**(क) नमक का नया विभाग बनने से (ख) नमक को खरीदने से (ग) वकालत का नया कानून बनने से (घ) अंग्रेजी प्रशासन से**

**iv) उस समय किस भाषा का महत्व सबसे अधिक था?**

**(क) फारसी (ख) अरबी (ग) अंग्रेजी (घ) हिंदी**

**v) ‘पौ बारह होना' का क्या अर्थ है?**

**(क) अत्यधिक खुशी होना (ख) सभी ओर से लाभ लेना (ग) क्रोधित होना (घ) खुशियाँ मनाना**

**Q6: पूरक पाठ्य-पुस्तक वितान भाग-1 के आधार पर निम्नलिखित प्रश्नो के उत्तर के लिए सही विकल्प का चयन कीजिये| (1x10=10)**

**i) लता मंगेशकर से पहले किस प्रसिद्ध गायिका का बोलबाला था?**

**(क) सुमन कल्याणपुरी (ख) नूरजहाँ, (ग) गीता दत्त (घ) आशा भोसले**

**ii) श्री विलायत खाँ कौन-से संगीत में पारंगत हो चुके थे?**

**(क) तबला बजाने में (ख) बैंजों में (ग) सितार वादन में (घ) बांसुरी वादन मे**

**iii) लता के गायन की प्रमुख विशेषता क्या है?**

**(क) नादमय उच्चार (ख) शास्त्रीय संगीत की विशेषज्ञ (ग) पाश्चात्य संगीत का ज्ञान (घ) हारमोनियम बजाने मे कुशल**

**iv) बड़े कुओं में पानी कितनी गहराई पर निकलता है?**

**(क) डेढ़, सौ -दो सौ हाथ (ख) सौ-दो सौ हाथ (ग) दो सौ -तीन सौ हाथ (घ) तीन सौ -चार सौ हाथ**

**v) बड़े कुओं के पानी का स्वाद कैसा होता है?**

**(क) खारा (ख) मीठा (ग) नमकीन (घ) कटु**

**vi) पालर पानी क्या होता है?**

**(क) जो पानी धरातल पर बहता है, (ख) जो पानी कुई में जमा होता है (ग) जो पानी जमीन के अंदर जमा है (घ) इनमे से कोई नही**

**vii) आच प्रथा क्या है?**

**(क) कारीगरों को रोज़गार देने** **की प्रथा (ख) कारीगरों को उचित मजदूरी देने की प्रथा (ग) कारीगरों को सम्मानित करने की प्रथा**

**(घ) कारीगरों को भोजन देने की प्रथा**

**viii) गाने की सारी मिठास का कारण क्या है?**

**(क) रंजकता (ख) लय-ताल (ग) सही उच्चारण (घ) धुन**

**ix) मरुभूमि के विकसित किये गए समाज ने वहां उपलब्ध पानी को कितने रूपों में बाँटा है?**

**(क) चार (ख) छः (ग) आठ (घ) तीन**

**x) वर्षा की मात्रा नापने के लिए किस शब्द का प्रयोग होता है?**

**(क) पट्टी (ख) इंच (ग) सेमी (घ) रेजा**

**खंड 'ब' वर्णनात्मक प्रश्न**

**Q7: निम्नलिखित मे से किसी एक विषय पर रचनात्मक लेखन कीजिये| (5)**

**(क) स्कूल की छुट्टियाँ (ख) मेले मे प्रिय वस्तु (ग) मित्र की नई साईकिल (घ) आज़ाद भारत**

**Q8: दिल्ली के वसन्त कुंज क्षेत्र में ‘आशीर्वाद’ संस्था को ग्रीष्मावकाश में घर-घर जाकर, वरिष्ठ नागरिकों की समस्याओं के विषय मे एक सर्वेक्षण करना है इसके लिए कुछ नवयुवकों की आवश्यकता है। संस्था के सचिव को अपनी योग्यता और रुचियों का विवरण देते हुए एक आवेदन पत्र लिखिए। (5)**

**अथवा**

**आपके विद्यालय में होने वाले वार्षिकोत्सव में आपको पुरस्कृत किया गया। इस सन्दर्भ मे प्रधानाचार्य को धन्यवाद का पत्र लिखिए जिसमें आगे के मार्गदर्शन का अनुरोध कीजिए।**

**Q9. निम्नलिखित प्रश्नो के उत्तर दीजिए**

**(क) आपको विद्यालय में आयोजित काव्य - पाठ में पुरस्कार मिला, इस अनुभव को डायरी में लिखिए। (3)**

**अथवा**

**केन्द्रीय विद्यालय, गोरखपुर में हिन्दी प्रवक्ता पद के लिए आवेदन हेतु एक स्ववृत्त तैयार कीजिए।**

**(ख) डायरी लेखन क्या है? कुछ प्रसिद्ध डायरियों एवं उनके लेखको के नाम लिखिए। (3)**

**अथवा**

**शब्दकोश किसे कहते है? इसके प्रकारो को स्पष्ट कीजिये**

**Q10. किन्हीं दो प्रश्नों के उत्तर दीजिए: (2x2=4)**

**(क) संचार क्या है? इसके तत्वों पर प्रकाश डालिए। (ख) जनसंचार के कार्यों का उल्लेख कीजिए (ग) पीत पत्रकारिता से आप क्या समझते है)**

**Q11: किन्हीं दो प्रश्नों का उत्तर दीजिए- (3x2=6)**

1. **छाड़ि दयी कुल की कानि, कहा करिहै कोई ? प्रस्तुत पंक्ति से मीरा का क्या तात्पर्य है?**
2. **'घर की याद ' कविता के अनुसार जेल जाने के बाद कवि की मानसिक स्थति कैसी हो गई है ?**

**(ग) ‘चंपा काले-काले अक्षर नहीं चीन्हती' कविता का प्रतिपाद्य / उद्देश्य स्पष्ट कीजिए।**

**Q12. किन्ही दो प्रश्नों के उत्तर दीजिए । (2x2=4)**

**(क) 'हम तौ एक एक करि जाना’ में कौन सा अलंकार है और कैसे ? स्पष्ट करें।**

**(ख) अंखुवन जल सींचि-सींचि प्रेम-बेलि बोयी अब त बेल फैलि गई, आनंद-फल होयी।**

**उपयुक्त काव्य पंक्तियों का भाषा-सौदर्य स्पष्ट कीजिए।**

**(ग) 'घर की याद' कविता में कवि ने किसे अपना दूत बनाया है और उस दूत के लिए किन-किन विशेषणों का प्रयोग किया है ?**

**Q13 किन्हीं दो प्रश्नों के उत्तर दीजिए। (3X2=6)**

1. **' मियाँ नसीरुद्दीन' के शब्द चित्र में निहित संदेश को स्पष्ट कीजिए|**
2. **एक फिल्म का निर्माण किसी तपस्या से कम नहीं - अपू के साथ ढाई साल पाठ के आधार पर सिद्ध कीजिए**
3. **बिछुड़न का समय बड़ा करुणोत्पादक होता है। विदाई संभाषण पाठ के आधार पर स्पष्ट कीजिए|**

**Q14. किन्हीं दो प्रश्नों के उत्तर दीजिए। (2x2=4)**

**(क) 'नमक का दरोगा कहानी’ के आधार पर दरोगा वंशीधर का चरित्र-चित्रण कीजिए|**

**ख) अन्य नानबाइयों की तुलना में मियाँ नसीरुद्दीन को श्रेष्ठ क्यों कहा गया है?**

**(ग) धनराम मोहन को अपना प्रतिद्वंद्वी नही मानता है।**